Старији Луј је умро 1483. године, а наследио га је син Шарл. Пошто је он још увек био дете, његова сестра Ана постала је регент краљевства. До 1484. године војвода је започео низ нових кампања против Краљевиства. То је трајало до 1488. године када су га краљевске трупе заробиле. У том периоду родио је нелегитимног сина Михела де Бусија, који је касније постављен за бискупа у Буржу. Жана је управљала Лујевим областима током његовог тамновања, посебно се активирајући у областима Милана и Естеа. Залагала се да јој се муж ослободи. Војвода Луј ослобођен је 1491. године. Неколико година касније, пратио је краља Шарла на његовом војном походу у Италији.